recursal/SuperWikiNEXT-32B huggingface dataset:
**Сиднеј Кастелерс** била организација за стипендисти со седиште во Сиднеј, Австралија. Бидејќи замоците/столбовите направени од луѓе се традиција која потекнува од Каталонија, повеќето од нивните членови се со каталонско потекло. Сепак, членуваат и од други националности, вклучително и: американска, француска, германска, австралиска.

Историја
--------

Сиднеј Кастелерс започнале со работа на 24 јуни 2016 година, со изградба на столб од луѓе на три нивоа во Сиднеј, со едно лице кое стои над друго, што им послужило како нивна прва јавна изведба. Овој датум го одбележуваат како нивна годишнина.

Потоа, тимот одржувал редовни тренинзи секој четврток во 18 часот во Хајд Парк. Овие проби пројавиле интерес кај австралиската јавност, запознавајќи ја со традицијата и нудејќи можности да учествуваат во изградбата на замокот од луѓе.

Со текот на времето, експертизата на тимот напредувала, што довело до успешно завршување на структурите како што се 3 на 5, 4 на 5, столб од 4, 4 на 5 со игла (столб интегриран во структурата на 4 нивоа) и 2 на 5. Овие достигнувања укажувале и на зголемување на членството и на техничкиот напредок на тимот, бидејќи тие конструирале сè посложени кули од луѓе.

За време на нивната прва годишнина, тимот се обидел да изгради кула 4 на 6 за прв пат, но таа се растурила пред завршувањето.

На 10 септември, по повод одбележувањето на Националниот ден на Каталонија и настан организиран од Каталонската асоцијација на Нов Јужен Велс, **Сиднејските Кастелери** ги изградиле првите кули на шест нивоа во Океанија. Ова достигнување претставувало рекорд за направена кула најдалеку во историјата на каталонците.

Во настапот на 17 февруари, кој бил организиран од Каталонската асоцијација на Нов Јужен Велс и во соработка со тимот од Мелбурн, *Коали од Мелбурн*, Сиднејските Кастелери го постигнале својот прв комплетен настап во Океанија. Изведбата барала изградба на најмалку три кули од шест или повеќе нивоа и столб од четири нивоа. Тимот го постигнал ова со изградба на 3 на 6, 4 на 6 и 4 на 6 со столбот, со што ги постигнал најдобрите перформанси во регионот.

Наводи
------

1. ↑  „A les antípodes". *El Punt Avui*. Архивирано од изворникот на 19 March 2018. Посетено на 5 June 2017.
2. ↑  „Hitting the heights of new popularity". *Wentworth Courier*: 32. 13 September 2017. Архивирано од изворникот на 22 December 2017.
3. ↑  „Sydney veu el primer castell alçat als antípodes del bressol casteller". *ara.cat*. Ara. Архивирано од изворникот на 10 September 2017. Посетено на 10 September 2017.
4. ↑  „Sydney's own human tower" (англиски). Посетено на 25 September 2017.
5. ↑  „A Australia fant salts endavant". *Revista castells*. Архивирано од изворникот на 19 March 2018. Посетено на 18 March 2018.
**Илија Јовановски**, (28 мај 1958

 во Прилеп) — политичар од редовите на СДСМ и градоначалник на Општина Прилеп. На функцијата стапил по локалните избори во 2017 година, кога победил во првиот круг со освоени 51,07% од вкупните гласови.

Илија Јовановски по професија е примариус доктор специјалист ортопед и пред функцијата градоначалник бил шеф на ортопедска амбуланта и кабинет за ехосонографија.

Од 1992 до 2001 бил претседател на Здружение по општа медицина и стоматологија на Прилеп, Македонски брод и Крушево а во периодот 1995-1998 бил заменик директор на ЈЗУ Медицински центар Прилеп. Од 2002 до 2006 бил раководител на ортопедско трауматолошко одделение.

Член бил на ИСАКОС, меѓународно здружение на артроскопија и спортска медицина (2009) и на Друштвото за наука и уметност Прилеп (2008)

Од 2003 до 2011 потпретседател на МЛД (Македонско лекарско друштво) а во периодот од 2004-2007 бил потпретседател на МАДОТ.

Од 2013 до 2017 бил на функцијата Координатор на советничката група на СДСМ во Општина Прилеп

Наводи
------

1. ↑  „архивска копија". Архивирано од изворникот на 2017-11-30. Посетено на 2017-12-01.
**Сесар Артуро Рамос** (роден на 5 декември 1983

 година) — мексикански фудбалски судија.

Рамос станал судија во ФИФА во 2014 година. Рамос го имал своето деби на 28 октомври 2006 година во натпревар од Примера дивизион помеѓу ФК Закатепек и Сантос Лагуна. Рамос го направи своето деби на Првата дивизија како четврт официјален претставник на 15 јануари 2011 година во мечот помеѓу Сан Луис и Пуебла. Подоцна таа година, Рамос го направил своето деби за Првата дивизија како прв судија во натпреварот помеѓу ФК Монтереј и ФК Тихуана во Монтереј.

Рамос судел на финалето на Светското клупско првенство во 2017 помеѓу ФК Реал Мадрид и ФК Гремио.

Рамос бил единствениот мексикански судија назначен за судење на Светското првенство во 2018 година.

Наводи
------

1. 1 2  „архивски примерок". Архивирано од изворникот на 2018-06-17. Посетено на 2018-06-15.
2. ↑  „Profile". Архивирано од изворникот на 2017-10-08. Посетено на 2018-06-15.
3. ↑  FIFA. "Mexico: Referees" Архивирано на 26 септември 2014 г..
4. ↑  Liga MX
5. ↑  „архивски примерок". Архивирано од изворникот на 2018-06-17. Посетено на 2018-06-15.
6. ↑
**Свети Ѓорѓи** (грчки: *Αγίου Γεωργίου Καλοχωρίου*) — црква во селото Градобор, Солунско, Егејска Македонија. Влегува во состав на Неаполско-ставруполската епархија на Цариградската патријаршија.

Храмот е осветен во 1935 г. од солунскиот митрополит Генадиј. Претставува трикорабна базилика. Ремонтирана е во 1941 и 1947 г. Со порастот на христијанската заедница во 1950-те започнала изградба на поголема црква — денешниот храм „Св. Ѓорѓи". Изградбата траела сè до 1982 г. Отворен е на 8 октомври 1989 г. од митополитот Дионисиј Неаполско-ставруполски.

Поврзано
--------

* Неаполско-ставруполска епархија

Наводи
------

1. ↑  „Ι. Ν. Αγ. Γεωργίου Καλοχωρίου". Ιερά Μητρόπολη Νεαπόλεως και Σταυρουπόλεως. Архивирано од изворникот на 2017-07-04. Посетено на 8 октомври 2016.
**Синклитикија Александриска** — христијанска светица по потекло од Македонија. Во продолжение на нејзиното житие свети Атанасиј ја споменува Македонија како земја на нејзиното потекло. Тој пишува дека семејството на света Синклитикија се преселило од Македонија во египетскиот град Александрија, кој бил основан од Александар Македонски.

Света Синклитикија имала уште една сестра и двајца браќа, но едниот брат умрел како дете, а другиот на 25 годишна возраст, непосредно пред својата свадба.

Како богата, убава и угледна девојка имала многу додворувачи кои ја барале, но таа сите ги одбила и се оддалечила од родителската куќа, отишла во манастир. Во најголема воздржаност, бдеење и молитвап оживеала до 80 година. Нејзините поуки за монахињите од секогаш се сметани како духовен бисер, бидејќи оваа праведничка не дошла до високата мудрост преку книги, туку преку страдање, мака, деноноќно размислување и духовно општење со возвишениот божествен свет. Починала во 350 година. Св. Синклитикија, помеѓу останатото, говорела: "*...ако e време на пост, немој да се откажуваш од постот, иако си болен, бидејќи, еве, и тие што непостат, страдаат од иста болест*". Уште велела: "*Како што откриеното богатство брзо се разграбува,така и добродетелта кога се разгласува, се помрачува и се губи*".

За животот на света Синклитикија постојат повеќе податоци благодарение на свети Атанасиј Велики (293 - 373 година), кој го запишал нејзиното житие. Ова житие е застапено во книгата со негови дела објавена во Мигна 1488 година. Посебна вредност во ова житие имаат зачуваните мудри мисли и поуки што света Синклитикија ги упатувала до христијаните. Откако починале нејзините родители, света Синклитикија ја зела со себе и својата сестра, која била слепа. Тие се населиле надвор од градот, откако претходно го распродале целото свое богатство, а парите им ги раздале на сиромашните. Тогаш света Синклитикија си ја исекла косата со што го симнала од себе и последниот женски украс. Така таа била целосно подготвена да се подвизува, иако уште во својот дом била навикната на подвизи.

Нејзиниот празник се слави на 5 јануари (стар стил), односно на 18 јануари (нов стил).

Наводи
------

1. ↑  Во житието читаме: „Оваа света именичка на небесниот совет потекнуваше од македонската земја. Нејзините предци, откако слушнале за Богољубието и Христољубието на Александријците, тргнале од Македонија во градот на Александар Македонецот. Откако стигнале во земјата александриска, виделе дека стварноста таму е многу подобра отколку што се зборувало и затоа со радост останале таму да живеат. Но, тие не се радувале на многубројниот народ, ниту на големината на тамошните градби, туку се радувале затоа што таму нашле цврста и единствена вера, заедно со искрена љубов, па затоа својата нова татковина ја ставиле пред првата"
2. ↑  „Охридски пролог" стр. 6
3. ↑  „архивска копија". Архивирано од изворникот на 2008-11-21. Посетено на 2012-02-20.

Надворешни врски
----------------

* Синклитикија Александриска на Ризницата ?
* Преподобната мајка Синклитикија — портал „Денови" (македонски)
**Свети Димитриј** (грчки: *Αγίου Δημητρίου*) — средновековна црква на преспанскиот остров Свети Ахил, Егејска Македонија. Влегува во состав на Леринско-преспанско-еордејската епархија на Цариградската патријаршија. Изворно ѝ припаѓала на Охридската архиепископија.

Црквата е изградена во XIV век, но денес е во урнатини. Сместена е во западниот дел на островот. Зачувани се само дел од апсидата и јужниот ѕид од овој мал храм. Ѕидовите се направени од месен камен и малтер, подоцна уништен од суровите климатски услови кога престанал да се одржува. Црквата е насликана со вреден фрескопис. При посетета во 1990 г. Стилијанос Пелеканидис наишол на сцената „Поклонение на Агнецот", со два херувима и два архијереја од левата и десната страна. Денес е зачуван само мал дел од сцената еден херувим и еден јерарх, изложени во Леринскиот археолошки музеј. Живописот датира од XIV век.

Во 1962 г. црквата е прогласена за споменик на културата.

Поврзано
--------

* Свети Ахил (остров)
* Леринско-преспанско-еордејска епархија

Наводи
------

1. 1 2 3  „Άγιος Δημήτριος – Άγιος Αχίλλειος". Ιερά Μητρόπολη Φλωρίνης, Πρεσπών και Εορδαίας. Посетено на 1 јануари 2016.
2. ↑  „Φλώρινα Γαία Ελλήνων Μακεδόνων". Посетено на 1 јануари 2016.
3. ↑  Evyenidou, Despina. Ioannis Kanonidis, Thanasis Papazotos. The Monuments of Prespa, Archaeological Receipts Fund, 1991, стр. 49
4. ↑  „ΥΑ 15813/19-12-1961 - ΦΕΚ 36/Β/3-2-1962". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2021-10-28. Посетено на 20 јули 2020.
**Виолончело** е музички инструмент кој спаѓа во групата на гудачки инструменти. Свирачот на виолончелото се викa виолончелист. Виолончелото е многу популарен инструмент кој може да се користи во соло изведба, во камерната музика и во оркестрите. Исто така многу се користи во поп-музиката. Виолончелото почнало да се употребува од 16 век. Тоа во форма е исто како виолината но големината на кoрпусот му е речиси двојно поголема. Начинот на свирење е исто така поинаков од свирењето на виолина. Виолончелистот го држи виолончелото меѓу нозете, потпрено на колена, а на подот е потпрено со метална ногарка. Деловите на виолончелото се исти како на виолината а се свири со гудало и со помош прстите. Жиците се штимаат една октава пониско од виолината на тоновите А-D-G-C така што овај инструмент е подлабок, со басовски регистер па така и основниот клуч му е басовски. Меѓутоа благодарение на свирачките можности со левата рака која може да стигне до крајот на вратот, тонскиот опсег му е дури и во оркестарската изведба многу голем така што за нотирање потребно е да се применат и други клучеви, првенствено тенорскиот С-клуч а за највисоките регистри и виолински. Поинаквите и подебели жици, го прават звукот на виолончелото богат а на нависоката А-жица може да биде многу распеан и продорен. Ова најмногу доаѓа до израз во музика од романтичен стил. Вилончелото настанало со примена на обликот на виолината на старата виола да гамба. Најстарите зачувани примероци датираат од крајот на 16 век, изработени од фамилијата Амати.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85143658
* GND: 4063584-3
* BNF: cb119983474 (податоци)
* NDL: 00575667
* NKC: ph127111
* BNE: XX530682

 |

 |

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |
**Иртиш** (руски: *Иртыш*; руски: *Ертiс*; кинески: 额尔齐斯河, пинјин: *É'ěrqísī hé*; руски:  *ئېرتىش*; монголски: *Эрчис мөрөн*; татарски: *Иртеш*) — река во Сибир и Казахстан, главна притока на Об. Реката има мошне големо и значајно сливно подрачје во Азија, опфаќајќи го Западен Сибир и Алтајските Планини.

Географија
----------

Иртиш кај Павлодар, Казахстан
Пристаништето на Иртиш во Ханти-Мансијск, Русија
Реката извира како во монголски Алтај (Сјинџанг, Кина), каде е наречена Кара Иртиш (Црн Иртиш), па тече на северозапад преку Зајсанското Езеро во Казахстан. Потоа во неа се влеваат реките Ишим и Тобол, за на крај самата река да се влее во Об кај Ханти-Мансијск во западен Сибир, Русија. Течението има должина од вкупно 4.248 км.

Стопанско значење
-----------------

По реката половат, танкери, товарни и патнички бродови од април до октомври, кога не е замрзната. Најголемо пристаниште на реката во русија е градот Омск. Во Казахстан по течението има 3 големи хидроцентрали: Бухтарминската, Уст-Каменогорската и Шулбинската. Кај Уст-Каменогорск се наоѓа најдлабоката бродска преводнца во светот, со спуст од 42 м.

Историја
--------

По течението на реката, со векови живееле разни монголски и туркиски народи. Во XV и XVI век долното и средното течение на Иртиш влегувало во состав на татарскиот Сибирски ханат, кој Русија го освоила во 1580-тите. Во XVII век, Џунгарскиот ханат (царството на Ојратите) станало јужен сосед на Русија и завладеало со горното течение на реката. Во поречјето, Русија потоа основала повеќе градови: Омск (1716) Семипалатинск (1718) Уст-Каменогорск (1720) и Пењтропавловск (1752).

Во 1750-тите години Кина ја освоила џунгарската држава. Границата помеѓу Русија и тогашна Кина (денес граница на Русија со Казахстан на север и меѓу Монголија и Кина на југ) е исцртана на почетокот на XIX век.

Градови по течението
--------------------

Поважни населени места по течението на Иртиш (низводно) се:

* Кина околии Фујин и Бурчин
* Казахстан: Öskemen (Уст-Каменогорск), Семеј (Семипалатинск), Pavlodar
* Русија: Омск, Тара, Тобољск, Ханти-Мансијск

Во книжевноста
--------------

Епилогот на романот „Злосторство и казна" (1866) од Фјодор Достоевски се случува кај реката Иртиш.

Наводи
------

* „Голема советска енциклопедија"

1. ↑  „архивска копија". Архивирано од изворникот на 2011-07-26. Посетено на 2013-06-18.

Поврзано
--------

|  |  |
| --- | --- |
| Ризница | „Иртиш" на Ризницата ? |

* Об
* Тобол

Координати: 61°05′24″N 68°49′15.60″E﻿ / ﻿61.09000° СГШ; 68.8210000° ИГД﻿ / 61.09000; 68.8210000

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 240457119
* GND: 4281839-4
* NKC: ge1018638

 |

 |
**Камилица**, **боливач** или **вртипоп** (*Matricaria chamomilla**,** Chamomilla recutita*, *Matricaria recutita*) — една од најпознатите билки и е присутна во скоро секое домаќинство. Најлековит дел се нејзините цветови. Камилицата брои околу 100 евроазиски видови, кои го сочинуваат семејството **Anthemis** во мешовита фамилија; исто така, слично растение во редот Chamaemelum од исто семејство. И двата имаат жолти и бели светови во облик на диск. Неколку од овие видови се одгледуваат како украсни, особено златната маргарита или жолтата камилица (A. tinctoria). Плевелот со силен мирис (A. cotula) се користи како лек и инсектицид. Чајот од камилица, кој се употребува како тоник или антисептик, а и во билни лекарства, се прави од C. noble или A. nobilis.

Наводи
------

1. ↑  Предлошка:NRCS Plants Profile
2. ↑  „Matricaria recutita". Обединет таксономски информативен систем. (англиски)

Поврзано
--------

* Париче

|  |  |
| --- | --- |
| Stub icon | *Оваа статија од областа на ботаниката е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85082208
* GND: 4136884-8
* BNF: cb13180926k (податоци)
* NDL: 01102765

 |

 |
**„Замената на Хадсакер"** (англиски: *The Hudsucker Proxy*) - американски филм од 1994 година, во режија на браќата Коен (како режисер е потпишан само Џоел Коен, додека Етан Коен е наведен како продуцент). Автори на сценариото се браќата Коен и Сем Раими. Улогите ги толкуваат: Тим Робинс, Пол Њуман, Џенифер Џејсон Леј, Џон Гудман, Стив Бушеми, Џим Тру, Бил Кобс итн.

Синопсис
--------

Во декември 1958 година, Норвил Барнс (го игра Робинс), кој штотуку дипломирал на еден провинциски колеџ, пристигнува во Њујорк, барајќи работа, но сите фирми бараат луѓе со претходно искуство. Сепак, тој успева да се вработи во големата фирма „Hudsucker Industries" како разнесувач на поштата. Набргу, основачот и директорот на фирмата извршува самоубиство, скокајќи до прозорецот за време на еден деловен состанок. Сидни Масбургер (го игра Њумен), член на одборот на директори, прави план фирмата да постави неспособен директор, со цел да падне цената на акциите и тој и неговите соработници евтино да ја купат фирмата. Во една прилика, кога Барнс му носи писмо на Масбургер, тој одлучува да го постави Барнс за директор, сметајќи дека е идиот. Новинарката Ејми Арчер (ја игра Џејсон Леј) добива задача да дознае кој е Барнс и се вработува како негова секретарка. Набргу, Барнс на директорите им ја претставува својата идеја за производство на нов производ - хула хоп, а Масбургер го поддржува, сметајќи дека таа ќе биде целосен неуспех. Меѓутоа, потрошувачите масовно го купуваат новиот производ и Барнс станува славен. Масбургер го открива вистинскиот идентитет на Ејми и му ја кажува вистината на Барнс, кој доживува големо разочарување. Истовремено, Масбургер настојува да докаже дека Барнс е луд со цел да издејствува да биде затворен во душевна болница. За време на новогодишната ноќ, Барнс се обидува да изврши самоубиство, скокајќи од деловната зграда, но го спасува основачот на фирмата (претворен во ангел), кој го наведува Барнс да го прочита писмото во кое порачува акциите на фирмата да му припаднат на неговиот заменик. Така, Барнс станува мнозински сопственик на фирмата, а Масбургер се обидува да изврши самоубиство, но го фаќаат и го носат во душевна болница. Барнс и Ејми се помируваат, а тој измислува нов производ - фризби.

Наводи
------

1. ↑  IMDb, The Hudsucker Proxy (1994) (пристапено на 7.5.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Алексис Ципрас** (грчки: *Αλέξης Τσίπρας*; р. 28 јули 1974

 во Атина) — грчки политичар на функцијата Премиер на Грција член на парламентот на Грција, претседател на Синаспизмос и шеф на парламентарната група СИРИЗА.

По потекло, мајка му е од Правишта, Егејска Македонија. Студирал градежништвото во Националниот технички универзитет од Атина. По дипломирањето во 2000 година, завршил и постдипломските студии. По ова, тој започнал да работи како градежен инженер во градежната индустрија. Тој напишал неколку студии и проекти на тема на градот Атина.

Тој се приклучил на Комунистичката младина на Грција во доцните 80-ти. Во почетокот на 90-тите години, тој бил политички актист, главно насочено против контроверзниот закон на тогашниот министер Василис Контогијанопулос. Тој станал познат како застапник на ученичко движење. По заминувањето на Комунистичката партија на Грција од Синаспизмос, Ципрас останал во партијата. Како секретар на Младински Синаспизмос тој зел активно учество во процесот на создавањето на грчкиот социјален форум и бил присутен на сите меѓународни протести и маршеви против неолибералната глобализација. Во декември 2004 година, на Четвртиот конгрес на Синаспизмос, тој бил избран за член на централниот коитет, каде бил одговорен за образовни и младински прашања.

Кога тој бил избран за претседател на Синаспизмос тој имал само 33 години, со што станал најмладиот шеф на една грчка парламентарна политичка партија.

Во 2009 година, на Парламентарните избори бил избран за член на парламентот на Грција за изборна единица во Атина, а од страна на СИРИЗА бил избран едногласно како шеф на парламентарната група.

Наводи
------

1. 1 2  „Αλέξιος Παύλου Τσίπρας : ΠΡΟΕΔΡΟΣ ΤΗΣ Κ.Ο. ΤΟΥ ΣΥΝΑΣΠΙΣΜΟΥ ΡΙΖΟΣΠΑΣΤΙΚΗΣ ΑΡΙΣΤΕΡΑΣ ΒΟΥΛΕΥΤΗΣ Α' ΑΘΗΝΩΝ" (грчки). Hellenic Parliament. Посетено на 16 October 2010.
2. 1 2  „Ανανέωση αλλά και ηχηρές απουσίες στη νέα Βουλή". *ANA-MPA* (грчки). ana-mpa.gr. 2009-10-06. Посетено на 2009-10-09.
3. 1 2  „Alexis Tsipras to head SYRIZA Parliamentary group". *Athina 9.84 Municipal Radio*. athina984.gr. 2009-10-08. Архивирано од изворникот на 2011-07-17. Посетено на 2009-10-09.
4. ↑  Apostolidis, Tasos (2007-11-28). „Αλέξης Τσίπρας: «Καβαλιώτης» και μόλις 33 Μαΐων το φαβορί για την ηγεσία του ΣΥΝ". *KavalaNet* (грчки). kavalanet.gr. Архивирано од изворникот на 2010-08-24. Посетено на 2009-05-22.
5. 1 2  „Alexis Tsipras". *Synaspismos*. syn.gr. Архивирано од изворникот на 2011-06-12. Посетено на 2009-05-22.
6. ↑  „Σχόλιο Γραφείου Τύπου του ΣΥΝ για τις προσωπικές επιθέσεις εναντίον του Προέδρου του ΣΥΝ - Επισύναψη επιστολών" (грчки). syn.gr. 2008-11-21. Посетено на 16 October 2010.
7. ↑  „Αλέξης Τσίπρας" (грчки). enet.gr. 2009-10-09. Посетено на 16 October 2010.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 86203747
* LCCN: no2009205972
* ISNI: 0000 0000 5898 7785
* GND: 138054738
* SUDOC: 172249724
* BNF: cb170760001 (податоци)

 |

 |
Државите од Светиот сојуз.

---

   Австрија Австриско Царство 
   Кралство Прусија Кралство Прусија 
   Руско Царство Руска Империја 

**Светиот сојуз** била неформална организација на претежно европски суверени држави, основана во 1815 година од Александар I од Русија , Франц I од Австрија и Фридрих Вилхелм III од Прусија, по поразот на Наполеон. Нивна декларирана цел била да го промовира влијанието на христијанските принципи во делувањето на нациите, но не постигнале многу по што станале симбол на конзервативност и репресија во централна и источна Европа.

Поврзано
--------

* Љубљански конгрес

Наводи
------

1. ↑  *Британика Енциклопедиски Речник*. Топер, МПМ, 2005, Книга 8, стр. 178-179

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 305069243
* GND: 4159380-7
* HDS: 017226
* NKC: ph1055285

 |

 |
Пјер Булијар
 Плоча 72 од *Хербие де ла Франс*
**Жан Батист Франсоа Пјер Булијар**  (исто така и **Пјер Булијар** ; 24 ноември 1752 година, во Обепиер-сур-Обе Горна Марн – 26 септември 1793 година, во Париз ) бил француски лекар и ботаничар. 

Стандардната авторска кратенка **Bull.** се користи за посочување на оваа личност како автор при наведувањето на ботанички назив. 
Булијард студирал во Лангр, каде што се заинтересирал за природната историја, а потоа за него добил позиција во опатијата во Клерво, а подоцна се преселил во Париз каде студирал медицина. Таму се занимавал и како лекар. Го подучувал синот на генералот Клод Дупен (1686-1769). Тој бил способен цртач и научил да гравира. Тој измислил начин на печатење на природна историја плочи во боја и го користел методот во своите публикации.

Во 1779 година започнал да работи на отровните растенија во Франција. Полицијата го запленила со образложение дека се работи за опасна работа. 

Bulliard's *Dictionnaire Elémentaire de Botanique* (1783) придонел за ширење и консолидација на ботаничката терминологија и системот на Лине. Тој бил особено важен во областа на микологијата, со опис на 393 од 602 трпезни печурки.

Значајните видови што тој ги опишал вклучуваат цеп ( *летен вргањ* ) и ѓубретарка ( *Coprinopsis atramentaria* ).

Публикации
----------

* 1776-80, *Флора Паризиенсис* (чии илустрации ги нацртал, гравирал и обоил)
* 1780-93 Хербие *де ла Франс*
* 1783 *Dictionnaire élémentaire de botanique*
* 1784 *Histoire des plantes vénéneuses et suspectes de la France*
* 1791-1812 *Histoire des champignons de la France* завршена од Етјен Пјер Вентенат (1757-1808).
* 1796 *Aviceptologie*

Наводи
------

1. ↑  L’Herbier de Pierre Bulliard : une "première" dans l’édition scientifique Claude Hartmann, about Pierre Bulliard Архивирано на 6 јуни 2011 г.
2. ↑  
„Автори". Меѓународен индекс на растителни имиња. (англиски)
3. ↑  *The National Cyclopaedia of Useful Knowledge, Vol.*
4. ↑  Bulliard JBF. (1782). *Herbier de la France. Vol 2* (француски). Paris, France: P.F. Didot. стр. 49–96, plate 60. Посетено на 2009-11-24.

Надворешни врски
----------------

*
**Васе Пандил Стаматовски** ( 1923
 во Тресонче, Дебарско — 13 ноември 1944

 во Јаболци, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Заедно со своите родители се преселил во Скопје. Во Скопје бил приклучен во подготовките за оружено востание против окупаторот. Стапил во Дванаесеттата македонска ударна бригада и бил борец во вториот баталјон. Се истакнал во борбите на бригадата против непријателот, како храбар борец и затоа му било доверено да стане пушкомитралезец. Посебно се истакнал во борбите кон приодите на Скопје. На 13 ноември 1944 година во уличните борби за ослободување на Скопје, учествувал во опколувањето на поголема група Германци во нивната офицерска менза што била сместена во зградата на бившото училиште *Гоце Делчев*. Без да чека посебна наредба се префрлил и приближил до утврдената зграда и со рафалите од својот пушкомитралез успеал да уништи голем број Германци. Во оваа последна борба, смртно бил погоден од непријателски куршум. Неговите останки биле закопани на скопските rpoбиштa.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 246. На `|first=` му недостасува `|last=` (help)
Поделба на германските племиња во 1 век
**Узипетите** биле келтски или германски народ. Според Јулиј Цезар во неговите Коментари за Галската војна (книга-IV, поглавја 1 и 4), Узипетите и Тенктерите, постојано напаѓани од Свевите, побегнале на територијата на Менапите.

Тие се споменати во Географијата на Птоломеј и од страна на Такит во неговото дело « Обичаите на Германите » : « Близу до Хатите, Узипетите и Тенктерите живеат на Рајна која на тоа место има доволно длабоко речно корито за да служи како граница...»

Во неговото дело Животот на Агрикол (поглавје 28), Такит изнесува дека некој узипетски одред од кохорта на римската војска се побунил додека овој вршел воен поход на северот на Британските Острови (веројатно со генералот Јулиј Агрикола, околу 82). Узипетските побуненици го убиле центурионот и римските војници кои биле со нив, потоа ги грабнале трите брода и испловиле накај далечниот север на Британскиот остров. Нивните подвизи ги одвеле до канибализам и на крај завршиле на територијата на Свевите каде биле заробени од овој народ. Другите припадници на оваа одисеја веројатно биле заробени од Фризонците а оние преживеани од племето кои останале биле продадени како робови.

 
Викиизвор на англиски јазик содржи текст на тема:
***La Guerre des Gaules, livre-IV / chapitres 1 et 4***

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Франки |
| --- |
|  |
| Франкиски народи | Ампсиварии • Бруктери • Хамави • Хати • Салијци • Сикамбри • Тенктери • Тубанти • Узипети |  |
|  |
| Кралеви и водачи | Генобавд (288) • Аскарик и Мерогез (307) • Харието (358) • Небигаст (358) • Малобавд (373-378) • Генобавд, Маркомир и Сунон (388) • Едобих (410) • Теодомер (420/428) • Хлодион Долгокосиот (428-451) • Меровех (451-457) • Хилперик I (457-486) • Рагнакар (491/510) • Карарик (491/510) • Сигеберт Куциот (496-508) • Клодерик (508) • Меровинзи |
|  |
| Генерали во Рим | Бонит (324) • Клавдиј Силван (355) • Флавиј Меробавд (363-383) • Флавиј Рикомер (377-393) • Флавиј Бауто (385) • Арбогаст (385-394) |
|  |
| Списоци | Список на франкиски водачи • Список на кралеви на Салиските Франки • Список на кралеви на Рипуарските Франки |
|  |
| Институции | Салиски Франки • Рипуарски Франки • Франкиски федерати • Салиски закон • Рипуарски закон • Франкиски кралства • Австразија • Неустрија |
|  |
| Легенди | Тројанско потекло на Франките • Фарамонд |

 |
*За интегрираниот развој на платформата, посетете го Cameleon (IDE).*

**Cameleon** e софтвер за пренесување на видео содржина во живо, IOS апликација, и платформа што му овозможува на корисниците да пренесуваат видео содржина во живо на различни друштвени медиуми, вклучувајќи ги Facebook и Youtube. Корисниците можат да ги користат услугите на овај софтвер со користење на камера и компијутер, и преку платформи како што се Youtube Live, Facebook Live, Tumblr, RTSP, RTMP, Wowza Streaming Engine, Adobe Flash Media Server и други медиумски опслужувачи.

Десктоп софтвер
---------------

Cameleon за Mac (macOS) е популарен софтвер за пренесување на содржина во живо, кој е достапен за Windows и IOS. Софтверот поддржува вградени камери, поврзани камери преку жица со USB и безжични камери, за пренос во живо во HD резолуција и можност да се поврзат 6 камери.

Наводи
------

1. ↑
2. ↑  „Cameleon.live Trafic Site". Alexa Internet. Архивирано од изворникот на 2016-11-16. Посетено на 2016-11-17.
3. ↑
4. ↑
5. ↑
6. ↑
7. ↑  Cameleon.live Site Traffic" Архивирано на 16 ноември 2016 г.. Alexa Internet. Retrieved 2016-11-17.
8. ↑  „архивски примерок". Архивирано од изворникот на 2016-11-18. Посетено на 2016-11-20.
9. ↑  „архивски примерок". Архивирано од изворникот на 2016-11-18. Посетено на 2016-11-20.
10. ↑  „архивски примерок". Архивирано од изворникот на 2016-11-18. Посетено на 2016-11-20.
Ритуална свеќа и погача веднаш до иконата
**Слава** — обредно одбележување на одреден празничен ден поврзан со православен христијански календар, исто така може да биде обележување на името на светецот и оној кој го носи неговото име. Распространета е во Србија, Црна Гора, Република Српска, Македонија, како и кај католички семејства во Бока Которска, Конавли, јужна Херцеговина, Далмација, во северна Албанија, како и кај муслиманските семејства во Босна и Херцеговина и Санџак, кај Горанците и Јањевците.

Славата е секогаш поврзана со денот на некој светец и може да биде домашна — крсна слава, именден — крсно име, или селска слава. Обредни елементи и дејствијата поврзани со слава се богати и укажуваат на зачуваните митолошки одлики на елементи од древната, паганска вера на Словените, пред сè на почитување на култот на предците.

Историјат
---------

Запис на старо стабло од липа
Првите податоци за овој вид обичај се забележани уште во 11 век. Постојат повеќе истражувачки пристапи кои славата ја поврзуваат со време на прифаќање на христијанството, но и задржување на дел од прастарата словенска вера во сопствен пантеон и благо изедначување на ликовите и делата на христијанските светители со прастари божества и натприродни битија, како и обележување на култот на предците, но и славење на семејството и неговите вредности и одавање почит кон натприродното. Пренесување на славата од колено на колено пак укажува на грижата за очувување на традиционалните вредности и сеќавање на потеклото.

Се верува дека славата (светецот чија слава се слави) го штити семејството и домот. Славата се менувала само во посебни прилики, но и тогаш останувал завет за палење свеќи и одење во црква на претходната слава. Слава на населението или селото вообичаено се обележувала околу црквата, старите свети стебла запис, или на местата на кои се сметале свети и често биле обележувани со крст.

Наводи
------

Надворешни врски
----------------
{
хранливи материи. Но покрај разновидноста на храната, важен е и начинот на приготвување на храната, количината на храната и нејзината содржина. За човек правилно да се исхранува потребно е да знае дека вкусната храна не е и здрава храна. Според голем број на истражувања се смета дека лек за многу болести, но и превентива за нив, ќе биде пред сè 
{викификација}}

Здрава храна
**Здрава исхрана** е конзумирање на здрава, разновидна и по можност што помалку обработена храна. За да ги обавува дневните активности и за да биде здраво, човечкото тело има потреба од материи што се неопходни за нормален раст, развој и многу други процеси: **60 минерали, 16 витамини, 12 аминокиселини и 3 незаситени масти**

Надворешни врски
----------------

* Страница за здрава исхрана

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Пример на означување тон за стакато артикулирање
**Стакато** (италијански: *staccato*, скршен, отсечен) – кратко и отсечно изведување на музички тонови. Во модерното означување дава упатство за изведување на нота или пасус. Се означува со точка под или над нотата чиј тон треба да биде исполнет на овој начин, или со кратенката stac, напишана над петолинието, ако е подолг музички текст.

Исполнување на стакато значи дека соодветните вредности на нотата означени со него мора да се извршат кратко, отсечно, без мек премин кон соседните тонови на мелодијата , издвоена од нотата што следи со тишина.  Стакатато било опишано од теоретичарите и се појавило во музиката најдоцна во 1676 година. 

Различните музички инструменти имаат своја сопствена техника за исполнување на стакато. Кај жичените инструменти, често стакато се меша со пицикато, додека со гитарата може да се појави конфузија и со пицикато и со знамиња.

Од гледна точка на теоријата на музиката, термините стакато и нелегато не се совпаѓаат, иако честопати се мешаат во пракса.

Нотација
--------

|  |  |
| --- | --- |
|  | 
Мелодија без стакато артикулација

---

Истата мелодија со стакато артикулација

---

Изведба на фагот

**стакато**, легато, легато + вибрато и лига изведено на фагот.

---

 |
| *Проблеми со пуштањето? Помош.* |

Примерот даден подолу го илустрира опфатот на стакато точката:

 {
\override Score.TimeSignature #'stencil = ##f
    << \clef treble
        \relative c' {
            \stemNeutral <e c'>-. <g d'>-. <g e'>-. <c, c'>-.
            \stemUp a'-. c-. c-. d-.
        } \\ {
            s1
            f'4 f' g' g'
        }
    >>

}

Математички прецизно стакато треба да звучи половина од должината на нотната вредност, портаменто три четвртини и стакатисимо само една четвртина.

Во музичкиот програм Сибелиус, стакато ги скратува нотите за 50%.

Поврзано
--------

* Глисандо
* Легато
* Маркато
* Портато
* Лига (музика)

Наводи
------

1. ↑  „стакато" — Дигитален речник на македонскиот јазик
2. ↑  Willi Apel, *Harvard Dictionary of Music* (Cambridge, Massachusetts: Harvard University Press, 1960), p. 708.
3. ↑  Michael Kennedy, ed. Предлошка:Full*The Concise Oxford Dictionary of Music*, third edition (Oxford and New York: Oxford University Press, 1980), p. 617.
4. ↑  Geoffrey Chew, "Staccato", *The New Grove Dictionary of Music and Musicians*, second edition, edited by Stanley Sadie and John Tyrrell (London: Macmillan Publishers, 2001).
5. ↑  Werner Bachmann, Robert E. Seletsky, David D. Boyden, Jaak Liivoja-Lorius, Peter Walls, and Peter Cooke, "Bow", *The New Grove Dictionary of Music and Musicians*, second edition, edited by Stanley Sadie and John Tyrrell (London: Macmillan Publishers, 2001).
6. ↑  „архивска копија". Архивирано од изворникот на 2019-04-21. Посетено на 2020-01-18.
7. ↑  Daniel Spreadbury, Michael Eastwood, Ben Finn, and Jonathan Finn, "Sibelius 5 Reference", edition 5.2 (March 2008), p. 284.
"**Rabbit Heart (Raise It Up)**" е сингл од 2009 година од британската инди поп група, Florence and the Machine. Синглот е издаден од издавачките куќи Universal Island Record Label и Moshi Moshi Records на 21 јуни 2009 во EP формат, а потоа на 22 јуни 2009 како дигитален доунлоуд, ЦД, Грамофонска плоча, (7 инчи и 5 инчи) формат во Обединетото Кралство. Песната исто така станала првиот сингл на бендот кој бил на А-списокот на BBC Radio 1. Ова е нивниот втор најуспешен сингл, искачувајќи се на 5 место на UK Singles Chart, додека песната "You've Got the Love", се искачила на 5 место. Ремикс на песната направиле многу артисти, вклучувајќи го и Jamie T, чиј ремикс е вклучен на ЦД-то со синглови на бендот, заедно со "Are You Hurting the One You Love?" - Б страна на "Rabbit Heart (Raise It Up)". Инструменталната верзија на песната е користена за реклама на Sky Sports во септември 2009 година.

Музичко видео
-------------

Флоренс Велч во музичкото видео за песната "Rabbit Heart (Raise It Up)".
Музичкото видео за "Rabbit Heart (Raise It Up)" е режирано од Том Бирд и Табита од Queens of Noize. Снимено е на 6 мај 2009, а подоцна е издадено на 22 јуни 2009 (кога синглот бил целосно издаден).

Видеото започнува на земјиште со парче облека, префрлено на лицето на Флоренс, а потоа таа почнува да се врти во круг со уште две други девојки кои ја следат. Потоа девојите почнуваат да танцуваат околу земјиштето, а потоа се гледа харфа и Флоренс почнува да танцува со девојките. Потоа Флоренс седнува на маса на која е сервирано јадење, со уште 6 други луѓе.

Флоренс и другите шест луѓе почнуваат да ја фрлаат храната на тревата и повторно почнуваат да танцуваат. Флоренс потоа ќе легне на чаршафот од масата, а другите луѓе ќе го превиткуваат чаршафот за да го направат како гроб. Луѓето го земаат гробот со Флоренс и го спуштаат во река која се наоѓа во близината и на крајот гробот сè повеќе и повеќе ќе се оддалечува. Видеото е спуштено на Јутуб на 14 мај 2009 и има повеќе од 5 000 000 гледања.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Florence and the Machine |
| --- |
|  |
| Студиски албуми | 
*Lungs* |
|  |
| EP албуми | 
*A Lot of Love. A Lot of Blood* **·**  *iTunes Festival: London 2010* **·**  *iTunes Live from SoHo* |
|  |
| Синглови | 
"Kiss with a Fist" **·**  "Dog Days Are Over" **·**  "Rabbit Heart (Raise It Up)" **·**  "Drumming Song" **·**  "You've Got the Love" **·**  "You Got the Dirtee Love" **·**  "Cosmic Love" **·**  "Heavy in Your Arms" |
|  |
| Концерт Турнеи | 
Lungs Tour |
|  |
| Поврзани статии | 
Дискографија **·**  Island Records **·**  Moshi Moshi Records **·**  IAMSOUND Records |

 |

Наводи
------

1. ↑  „архивски примерок". Архивирано од изворникот на 2010-10-04. Посетено на 2011-02-23.
2. ↑  „архивски примерок". Архивирано од изворникот на 2011-07-23. Посетено на 2011-02-23.
За други истоимени места, погледајте Бунде.

**Бунде** (германски: *Bunde*) — општина во округот Лер, во сојузната покраина Долна Саксонија, Германија.

Географија
----------

### Местоположба

Општината Бунде се наоѓа во областа Рајдерланд, една од четирите историски области во округот Лер. Рајдерланд е единствена област на Источна Фризија, која се наоѓа лево од реката Емс. Окружниот град Лер се наоѓа околу 13 километри североисточно од главното место Бунде. Општината е единствена во Источна Фризија, која има заедничка земјена граница со Холандија. Холандското место Бад Ниувешанс се граничи со Бунде. На северозапад се наоѓа морскиот залив Доларт. Од најблискиот голем град во Холандија, Гронинген, Бунде се наоѓа 47 километри на запад. Најблизок германски голем град е Олденбург, оддалечен околу 64 километри на исток.

### Соседни општини

Бунде се граничи со пет општини, кои се наоѓаат во две држави. На север се граничи со општината Јемгум, а на североисток со градот Венер. На југ се граничи Бунде со општината Реде во округот Емсланд. На југозапад се граничи со општината Вестерволде, а на запад со општината Олдамбт.

### Општински единици

Општината Бунде е составена од пет единици:

| Единица | Жители | Површина (км²) | Карта |
| --- | --- | --- | --- |
| Бен | 461 | 8,81 |  |
| Бунде | 3885 | 19,69 |
| Бундерхе | 598 | 16,17 |
| Доларт | 1285 | 53,40 |
| Вимер | 1351 | 22,96 |
| **Вкупно** | **7580** | **121,03** |

Особеност е единицата Долар, која се состои од повеќе села и до 1973 година била посебна општинска заедница. Историско место со име Доларт не постои. Во денешната единица Доларт влегуваат селата Бундерхамрих, Дицумерхамрих, Дицумерверлат, Хајницполдер, Каналполдер и Ландшафтсполдер.

Туризам
-------

Релативно оддалеченото место започнало да привлекува внимание кај туристите во 1980-тите години. Тие биле привлечени од недопрената природа на полдерите и старите ветерници, како и можностите за велосипедизам и кану, но и набљудување на птиците.

Галерија
--------

* Штајнхаус БундерхеШтајнхаус Бундерхе
* Ветерница во БундеВетерница во Бунде
* Основно училиште во БундеОсновно училиште во Бунде
* Општинското собраниеОпштинското собрание

Наводи
------

1. ↑   „Населеност на окрузите, општините и месните заедници во Долна Саксонија на 31 декември 2020". *Служба за статистика и комуникациска технологија на Долна Саксонија*. јули 2021. (германски)
2. ↑  *Bürgerbroschüre*. (PDF; 2,3 MB) gemeinde-bunde.de, S. 46; abgerufen am 21. Mai 2018.

Надворешни врски
----------------

* Бунде (Германија) на Ризницата ?

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Лер |
| --- |
|  |
| 
* Боркум
* Бринкум
* Бунде
* Венер
* Вестоверлединген
* Детерн
* Јемгум
* **Лер**
* Мормерланд
* Нојкамперфен
* Нортмор
* Остраудерфен
* Раудерфен
* Упленген
* Филзум
* Фирел
* Хезел
* Холтланд
* Шверинсдорф

 | Грб на ЛерГрб на Лер |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 305244823
* GND: 4008921-6
* BNF: cb151728454 (податоци)

 |

 |
*За истоименото село видете Бесвина*
**Бесвина** претставува иселеничко добротворно друштво на Македонците по потекло од селото Бесвина, Костурско, Егејскиот дел на Македонија. Формирано е во Торонто, Канада во 1916 година. Тоа е едно од најстарите македонски друштва во Канада. Било формирано под името *Спомагателно друштво „Два врва"*, а подоцна се преименувало во „*Бесвина*". Друштвото е активно на разни полиња.

Наводи
------

1. ↑  Трайков, Веселин Николов; Трендафил Митев (1995). *Документи за Македония на българската емиграция в САЩ, Канада и Австралия* (бугарски). Макед. науч. инст. ISBN 9789548187237.
Поврзано: Квадратна равенка
Квадратна функција

Дефиниција и основни својства
-----------------------------

Во математика, **квадратна функција** е функција чиј графикон е вертикална парабола во рамнина, односно квадратна функција е  полиномна функција од втор степен од една независнo променлива *х*.

Во експлицитен облик имаме: ***f*(*x*)=*ax*2+*bx*+*c*** или ***у*(*x*)=*ax*2+*bx*+*c*** или ***y*=*ax*2+*bx*+*c***, каде што ***а*≠0**.

Коефициентите *a*, *b* и *c* се константи, односно при работа се заменуваат со конкретни реални броеви, а остануваат *x* и *y* како променливи. На пример: *у*(*x*) =*x*2-2*x*-3 е квадратна функција со *a*=1, *b*=-2 и *c*=-3. Множеството на допуштени вредности на секоја квадратна функција е **R**, т.е. сите реални броеви. Значи, било кој реален број може да „влези" во квадратна функција, односно да биде замената за *х* во функцијата. Сликата, т.е. множеството на сите излезни вредности e **подмножество** на **R**. На пример, сликата на квадратната функција *f*(*x*)=*x*2 е множеството **R+**=[0,∞), односно множеството на ненегативни реални броеви. Друг пример: сликата на квадратната функција *у*(*x*) = *x*2-2*x*-3 е *y*∈[-4,∞) (види слика надесно).

Параболата која е графикон на квадратна функција има вертикална симетрала *x*=-b⁄2a (низ темето). Параболата се отвора нагоре ако *a*>0, а се отвори надолу ако *a*<0. Квадратна функција има точно еден пресек со *у*-оската во точката (0,*с*). Темето на параболата е точката: (-b⁄2a, *y*(-b⁄2a)).

Квадратна функција може да има 2, 1 или 0 корени. Корените се *реалните* решенија (доколку има) на квадратната равенка *ax*2+*bx*+*c*=0 која може да се реши користејќи ја квадратната формула *x*1,*x*2=-*b*±D⁄2*a*, D=√*b*2-4*ac*. Се потенцира дека само реални решенија на оваа равенка се корени. Ако D>0, функцијата има 2 корени. Ако D=0, функцијата има 1 корен. Ако D<0, Функцијата нема корен. Бројот на корените е еднаков на бројот на пресеците на параболата со *х*-оската.

Пример примена на квадратна равенка: Висина *h* како функција на време *t* на предмет истрелен директно нагоре со почетна брзина *v*0 и со почетна висина *h*0 се опишува со квадратна функција: h(t)=9.81⁄2•*t*2+*v*0•*t*+*h*0.

|  |  |  |
| --- | --- | --- |
| {\displaystyle f(x)=x^{2}-2x} | {\displaystyle f(x)=-x^{2}+4x-4} | {\displaystyle f(x)={\frac {x^{2}}{2}}+x+1} |
| *a*=1, *b*=-2, *c*=0 | *a*=-1, *b*=4, *c*=-4 | *a*=0.5, *b*=1, *c*=1 |
| y-пресек (0,0) | y-пресек (0,-4) | y-пресек (0,1) |
| D= (-2)2 =4 >0 | D= (-4)2-4•4 =0 | D= (1)2-4•0.5•1 =-1 <0 |
| *x*1=2 и *x*2=0 | *x*1=*x*2=2 | *x*1 и *x*2 не постојат! |
| два различни корени | еден единствен корен | нема корен |
| Теме: (-1,1) | Теме: (2,0) | Теме: (-1,0.5) |
|  |  |  |
Владимир Кусев
**Владимир Кусев** — македонски деец, претседател на Националниот комитет на Сојузот на македонските братства.

Животопис
---------

Куслев е роден во 1867 година во Прилеп, тогаш во Отоманското Царство. Внук е на митрополитот Методиј Кусев. Учи во Пловдив, каде што во 1884 година, заедно со Пере Тошев , организира во Станимака македонско-одрински револуционерен комитет, кој по сугестија на Захариј Стојанов започнува да работи за обединување на Кнежевството Бугарија и Источна Румелија.

Завршува право во Русија и долги години е адвокат и судија во Софија. Работи за помируваат на соперничките македонски фракции. Од 1922 до 1924 година е претседател на Националниот комитет на Сојузот на македонските братства. Член-основач на Македонскиот научен институт .

Извори
------

1. ↑  Македонски научен институт. Учредители
Германски Шталхелм М35 од Втората светска војна
***Шталхелм*** (германски: *Stahlhelm*) е германски воен челичен борбен шлем наменет да обезбеди заштита од шрапнели и фрагменти или парчиња гранати. Терминот *Stahlhelm* се однесува и на генерички челичен шлем и поконкретно на препознатливиот германски воен дизајн. Оригиналниот Шталхелм е дизајниран во текот на Првата светска војна, под ознаката M16, во време кога бројни Европски војски ја засилиле заштититата на своите војници. Употребата на шлемовите Шталхелм е продолжена и подоцна каде овие шлемови во Германската војска можеле да се видат до почетокот на 1960-тите. Покрај Германија, Шталхелм го користиле и други земји, воглавно германски сојузници или оние земји кои купувале германска опрема.

Наводи
------

1. ↑  „Infantry Helmets". *Militaryheadgear.com*. 1. 1. 2008. Архивирано од изворникот на 31. 12. 2013. Посетено на 13. 4. 2014. Проверете ги датумските вредности во: `|accessdate=, |date=, |archive-date=` (help)
2. ↑  „WKI Gaede Stahlhelm". *zib-militaria.de*. Посетено на 26. 11. 2016. Проверете ги датумските вредности во: `|accessdate=` (help)
3. ↑  „German Spare Parts". *jonsmith-modellbau.com*. Посетено на 26. 11. 2016. Проверете ги датумските вредности во: `|accessdate=` (help)